ΓΡΑΠΤΗ ΕΡΩΤΗΣΗ P-2058/99

υποβολή: Toine Manders (ELDR) προς την Επιτροπή

(5 Νοεμβρίου 1999)

Θέμα: Σχέδιο οδηγίας για την προστασία των εργαζομένων σε χώρους πουπάρχει κίνδυνος έκρηξης Προειδοποιητική πινακίδα

Με κάποια έκπληξη ενημερώθηκα για την προειδοποιητική πινακίδα που προτείνεται στο πλαίσιο της οδηγίας (COM(95)0310)(1).

Αν και συνειδητοποιώ πως στο στάδιο αυτό δεν μπορεί πλέον να κατατεθεί νομοτύπως πρόταση τροποποίησης θα ήθελα να επισύρω την προσοχή σας στα κατωτέρω:

- Φρονώ ότι η σημερινή πρόταση να χρησιμοποιείται μόνον η επιγραφή «ΕΧ» στην προειδοποιητική πινακίδα μπορεί να δημιουργήσει σύγχυση σε όσους δεν την αναγνωρίζουν.

- Ο όρος «ΕΧ» έχει πολλές σημασίες και κατά συνέπεια δεν τον συνδέουν όλοι με τον κίνδυνο έκρηξης.

- Μου φαίνεται καλύτερο και σαφέστερο να σχεδιασθεί πινακίδα στην οποία θα απεικονίζεται τόσο το «ΕΧ» όσο και το εικονοσύμβολο έκρηξης.

Παρακαλώ την Επιτροπή να ερευνήσει σε επίπεδο ενδιαφερομένων μήπως και η χρησιμοποίηση πινακίδας με το «ΕΧ» και το εικονοσύμβολο έκρηξης είναι αποτελεσματικότερη προκειμένου να προειδοποιείται το κοινό για τον κίνδυνο έκρηξης.

Με τον τρόπο αυτό θα μπορούσε επίσης να εναρμονισθεί η πινακίδα αυτή με τις προειδοποιητικές πινακίδες που χρησιμοποιούνται στις διεθνείς οδικές μεταφορές.

Στο πλαίσιο των προαναφερθέντων θα ήθελα να αναφέρετε ποιούς συμβουλευθήκατε και αν προτίθεσθε να τροποποιήσετε την προειδοποιητική πινακίδα;

(1) ΕΕ C 332 της 9.12.1995, σελ. 10.

Απάντηση της κ. Διαμαντοπούλου εξ ονόματος της Επιτροπής

(30 Νοεμβρίου 1999)

Η πρόταση οδηγίας του Συμβουλίου σχετικά με τις ελάχιστες απαιτήσεις για τη βελτίωση της προστασίας τηςγείας και της ασφάλειας των εργαζομένων οι οποίοι είναι δυνατόν να εκτεθούν σε κίνδυνο από εκρηκτικές ατμόσφαιρες(1) προέβλεπε στο παράρτημα III, προειδοποιητική πινακίδα με το σήμα «EX».

Η Επιτροπή είχε προτείνει αυτό το σήμα λαμβάνονταςπόψη τις ουσιαστικές απαιτήσεις σχετικά με τη σήμανση των μηχανημάτων και συστημάτων προστασίας που προορίζονται για χρήση σε εκρηκτικές ατμόσφαιρες όπως εκείνες που προβλέπονται στο παράρτημα II, σημείο 1.0.5, της οδηγίας 94/9/ΕΚ του Κοινοβουλίου και του Συμβουλίου, της 23ης Μαρτίου 1994, σχετικά με την προσέγγιση των νομοθεσιών των κρατών μελών για τις συσκευές και τα συστήματα προστασίας που προορίζονται για χρήση σε εκρήξιμες ατμόσφαιρες(2).

Κατά την εξέλιξη της νομοθετικής διαδικασίας, αυτή η προειδοποιητική πινακίδαπέστη ορισμένες τροποποιήσεις που εισήγαγε το Συμβούλιο και το Κοινοβούλιο. Ειδικότερα το Κοινοβούλιο πρότεινε την εναρμόνιση της εν λόγω πινακίδας με το πρότυπο ISO (Διεθνής Οργανισμός Τυποποίησης) ώστε να αποφευχθεί η πολυέξοδη ανάγκη για τροποποίηση όλων τωνπαρχόντων πινακίδων στο σύνολο της Κοινότητας. Η Επιτροπή δέχθηκε αυτή την τροπολογία του Κοινοβουλίου (βλέπε γνωμοδότηση της Επιτροπής σύμφωνα με το άρθρο 251, παράγραφος 2, εδάφιο γ) ) της συνθήκης ΕΚ, σχετικά με τις τροπολογίες του Κοινοβουλίου στην κοινή θέση του Συμβουλίου όσον αφορά την πρόταση οδηγίας του Κοινοβουλίου και του Συμβουλίου σχετικά με τις ελάχιστες απαιτήσεις για τη βελτίωση της προστασίας τηςγείας και της ασφάλειας των εργαζομένων οι οποίοι είναι δυνατόν να εκτεθούν σε κίνδυνο από εκρηκτικές ατμόσφαιρες. Το Συμβούλιο δέχθηκε επίσης αυτή την τροπολογία.

Η Επιτροπήπενθυμίζει στο αξιότιμο μέλος του Κοινοβουλίου ότι δεν μπορεί να προτείνει καμία τροποποίηση στην πρόταση οδηγίας, στο στάδιο που βρίσκεται σήμερα η νομοθετική διαδικασία (η διαδικασία συμβιβασμού έληξε στις 21 Οκτωβρίου 1999 το Κοινοβούλιο θα εγκρίνει επίσημα το κοινό κείμενο σε μία από τις προσεχείς συνεδριάσεις του).

(1) COM(95)310 τελικό όπως τροποποιήθηκε από το COM(1999)283 τελικό.

(2) ΕΕ L 100 της 19.4.1994.